pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรุงไทยฟรีค่าธรรมเนียม Krungthai e-Withholding Tax Plus ถึงสิ้นปี 65
วันพุธที่ 20 มกราคม 2564
กรุงไทยฟรีค่าธรรมเนียม Krungthai e-Withholding Tax Plus ถึงสิ้นปี 65
กรุงไทยขานรับนโยบายภาครัฐ หนุนใช้ระบบหักภาษี ณ ที่จ่ายอิเล็กทรอนิกส์  ซึ่งลดอัตราภาษีเหลือ 2% เปิดฟรีค่าธรรมเนียมบริการ  Krungthai e-Withholding Tax Plus ถึงสิ้นปี 65
ตามที่คณะรัฐมนตรี (ครม.) มีมติเห็นชอบมาตรการภาษีเพื่อส่งเสริมการใช้ระบบภาษีหัก ณ ที่จ่าย อิเล็กทรอนิกส์ หรือ e-Withholding Tax โดยลดอัตราภาษีหัก ณ ที่มีอัตรา 5% และ 3% เหลือ 2% สําหรับการจ่ายเงินได้พึงประเมินผ่านระบบ e-Withholding Tax ตั้งแต่วันที่ 1 ตุลาคม 2563 – 31 ธันวาคม 2565 โดยบริษัทหรือห้างหุ้นส่วนนิติบุคคลสามารถนํารายจ่ายจากการลงทุน และการใช้บริการระบบ e-Withholding Tax หรือระบบใบกํากับภาษีอิเล็กทรอนิกส์และใบรับอิเล็กทรอนิกส์ (e-Tax Invoice & e-Receipt) มาหักเป็นรายจ่ายได้ 2 เท่า ตั้งแต่วันที่ 1 มกราคม 2563 – 31 ธันวาคม 2565 นั้น
ธนาคารกรุงไทย พร้อมดําเนินงานตามนโยบายภาครัฐ เปิดให้บริการ Krungthai e-Withholding Tax Plus ซึ่งเป็นบริการใหม่ของธนาคารภายใต้ความร่วมมือกับกรมสรรพากร โดยเป็นตัวแทนในการหักภาษี ณ ที่จ่าย และนําส่งข้อมูลการหักภาษี ณ ที่จ่ายแบบอิเล็กทรอนิกส์ไปยังกรมสรรพากร โดยที่ผู้ประกอบการไม่ต้องออกและจัดส่งหนังสือรับรองการหักภาษี ณ ที่จ่าย (50 ทวิ) ไปยังคู่ค้า พร้อมสร้างความมั่นใจในการใช้บริการ ด้วยระบบข้อความแจ้งเตือนยืนยันการหักเงินและการนําส่งข้อมูล อีกทั้งยังสามารถเรียกดูรายงานการนําส่งข้อมูล หรือดาวน์โหลดเอกสารหลักฐานการนําส่งภาษีหัก ณ ที่จ่าย ผ่านช่องทาง Krungthai Corporate online ได้ตลอด 24 ชั่วโมง
นอกจากนี้ ยังมีสิทธิพิเศษสําหรับผู้ประกอบการที่สมัครใช้บริการ Krungthai e-Withholding Tax Plus ระหว่างวันที่ 1 ตุลาคม 2563 – 30 มิถุนายน 2564 ฟรีค่าธรรมเนียมการจัดการข้อมูลและนําส่งภาษีหัก ณ ที่จ่าย ตั้งแต่วันที่สมัคร จนถึง 31 ธันวาคม 2565 สําหรับผู้ประกอบการที่สนใจสามารถสมัครใช้บริการ ได้ที่ตัวแทนธนาคารผู้ดูแลลูกค้า หรือติดต่อผ่านทางช่องทางธุรกิจ Krungthai Corporate Call Center 02-111-9999 อีเมล cash.management@krungthai.com
ทีม Marketing Strategy / โทร 0-2208-4174-8
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมชง ครม. อนุมัติเงินชดเชยค่าทดแทนที่ดินโครงการฝายหัวนา จ.ศรีสะเกษ รมว.เฉลิมชัย   มุ่งจบปัญหาภายใน ปี 2564
วันพุธที่ 20 มกราคม 2564
กระทรวงเกษตรฯ เตรียมชง ครม. อนุมัติเงินชดเชยค่าทดแทนที่ดินโครงการฝายหัวนา จ.ศรีสะเกษ รมว.เฉลิมชัย   มุ่งจบปัญหาภายใน ปี 2564
กระทรวงเกษตรฯ เตรียมชง ครม. อนุมัติเงินชดเชยค่าทดแทนที่ดินโครงการฝายหัวนา จ.ศรีสะเกษ รมว.เฉลิมชัย   มุ่งจบปัญหาภายใน ปี 2564
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) เปิดเผยว่า ได้รับมอบหมายจากนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ให้เป็นประธานการประชุมคณะกรรมการแก้ไขปัญหาโครงการฝายหัวนา ครั้งที่ 2 / 2564 ณ ห้องประชุม สํานักงานการปฏิรูปที่ดินเพื่อเกษตรกรรม (กรรมการในส่วนกลาง) และผ่านระบบวีดีโอคอนเฟอร์เรนซ์ไปยังห้องประชุมโครงการชลประทานศรีสะเกษ (กรรมการ ในส่วนภูมิภาค และผู้แทนกลุ่มราษฎร) ว่า การสร้างฝายหัวนา จังหวัดศรีสะเกษ เป็นข้อพิพาทระหว่างรัฐและประชาชนมาเป็นระยะเวลานาน ดร.เฉลิมชัย มีความเป็นห่วงในความเดือดร้อนของพี่น้องประชาชน จึงได้สั่งการให้เร่งดําเนินการแก้ไขปัญหาโดยด่วน กระทรวงเกษตรฯ จึงได้มีการแต่งตั้งคณะอนุกรรมการแก้ไขปัญหาโครงการฝายหัวนาจังหวัดศรีสะเกษขึ้น และได้ดําเนินการอย่างต่อเนื่องมาโดยตลอด จนถึงการประชุมวันนี้ ได้ข้อสรุปสําคัญในการจ่ายเงินค่าทดแทนที่ดินให้กับราษฎรเจ้าของที่ดินทั้งในส่วนที่มีเอกสารสิทธิ์ และไม่มีเอกสารสิทธิ์ โดยจะเสนอให้คณะรัฐมนตรีพิจารณาโดยเร็วที่สุด
“สําหรับการประชุมในวันนี้ มีการพิจารณามติเห็นชอบเรื่องสําคัญ 3 เรื่อง ได้แก่ 1. การพิจารณาอนุมัติจ่ายเงินค่าชดเชย กรณีที่ดินมีเอกสารสิทธิ์ จํานวน 82 แปลง เนื้อที่ 422 – 1 – 15 ไร่ โดยจะจ่ายไร่ละ 125,000 บาท รวมเป็นเงิน 52,785,937.50 บาท 2. การพิจารณาอนุมัติจ่ายเงินค่าชดเชย กรณีที่ดินบริเวณหัวงาน (ไม่มีเอกสารสิทธิ์) จํานวน 22 แปลง เนื้อที่ 206 – 2 – 02 ไร่ โดยจะจ่ายไร่ละ 45,000 บาท รวมเป็นเงิน 9,292,725 บาท 3.การแต่งตั้งคณะกรรมการกํากับดูแลการจ่ายเงินค่าชดเชย โดยจะมีผู้แทนของกลุ่มต่าง ๆ ร่วมเป็นกรรมการ ให้มีอํานาจหน้าที่พิจารณาและควบคุมการโอนจ่ายเงินชดเชยให้ถูกต้องตามบัญชีรายชื่อผู้มีสิทธิ์ จํานวนเนื้อที่ และจํานวนเงินค่าชดเชย เพื่อเป็นการเยี่ยวยาประชาชนที่ได้รับผลกระทบจากข้อพิพาทมาอย่างยาวนาน กระทรวงเกษตรฯ จะนํามติการประชุมในวันนี้ เสนอเข้าสู่ที่ประชุมคณะรัฐมนตรี เพื่อพิจารณาโดยเร็วที่สุด” นายธนากล่าว
นอกจากนี้ คณะกรรมการแก้ไขปัญหาโครงการฝายหัวนา ยังได้มีมติเห็นชอบการพิจารณาวาระเพิ่มเติม ในส่วนของการยกเว้นค่าธรรมเนียม ภาษีที่ดิน ซึ่งเป็นรายละเอียดการดําเนินงานของกรมที่ดิน ให้กับราษฎรเจ้าของที่ดินทั้งในส่วนที่มีเอกสารสิทธิ์และไม่มีเอกสารสิทธิ์ โดยจะเสนอให้คณะรัฐมนตรีพิจารณาด้วย สําหรับกรณีที่ดินมีเอกสารสิทธิสมบูรณ์อยู่แล้ว เมื่อนําเสนอสู่คณะกรรมการฯ ต้องผ่านขั้นตอนของการคัดค้านความถูกต้องในบรรดาทายาทของเจ้าของที่ดินเองก็สามารถมีสิทธิคัดค้านภายในระยะเวลา 30 วัน
รัฐบาลไทย-ข่าวทำเนียบรัฐบาล-กรุงไทยแนะนักลงทุนจองซื้อหลักทรัพย์ออนไลน์ ลดเสี่ยง เลี่ยงโควิด
วันพุธที่ 20 มกราคม 2564
กรุงไทยแนะนักลงทุนจองซื้อหลักทรัพย์ออนไลน์ ลดเสี่ยง เลี่ยงโควิด
ในช่วงสถานการณ์โควิด-19 แพร่ระบาดเป็นวงกว้าง ธนาคารแนะนํานักลงทุนจองซื้อหุ้นกู้หุ้นสามัญ ทรัสต์เพื่อการลงทุนในอสังหาริมทรัพย์ (REIT) กองทุนรวมโครงสร้างพื้นฐาน (Infrastructure Fund) หรือหลักทรัพย์อื่นๆ ผ่านบริการ Money Connect by Krungthai
ธนาคารกรุงไทย เปิดเผยว่า ในช่วงสถานการณ์โควิด-19 แพร่ระบาดเป็นวงกว้าง ธนาคารได้แนะนําและอํานวยความสะดวกให้กับลูกค้า นักลงทุน เพื่อลดความเสี่ยงการติดเชื้อ โดยนักลงทุนที่สนใจจองซื้อหุ้นกู้หุ้นสามัญ ทรัสต์เพื่อการลงทุนในอสังหาริมทรัพย์ (REIT) กองทุนรวมโครงสร้างพื้นฐาน (Infrastructure Fund) หรือ หลักทรัพย์อื่นๆ สามารถลงทุนได้ผ่านบริการ Money Connect by Krungthai ซึ่งเป็นระบบจองซื้อหลักทรัพย์ออนไลน์ ที่ช่วยให้ทุกการลงทุนเป็นไปด้วยความสะดวก รวดเร็ว ง่าย และประหยัดเวลาในการเดินทาง โดยลูกค้าของธนาคารสามารถทําธุรกรรมได้ทุกที่ทุกเวลา ผ่านแอปพลิเคชั่น Krungthai NEXT หรือเว็บไซต์ https://moneyconnect.krungthai.com/ ได้ตลอด 24 ชั่วโมง โดยไม่ต้องเดินทางไปที่สาขา
ผู้ที่สนใจลงทุนสามารถเตรียมความพร้อมก่อนการลงทุนได้ โดยผู้ลงทุนที่ยังไม่มีบัญชีเงินฝากกับธนาคารกรุงไทย ติดต่อใช้บริการได้ทุกสาขาทั่วประเทศ สําหรับลูกค้านักลงทุนที่มีบัญชี KTB netbank และ Krungthai NEXT สามารถ Log in เข้าไปจองซื้อด้วย Username และ Password ซึ่งหากลืม Password สามารถ Reset Password ได้ด้วยตนเองที่หน้า Log in ของ Money Connect by Krungthai โดยการยืนยันตัวตนด้วย เลขที่บัตรประชาชน เลขที่บัตร ATM รหัสบัตร ATM ก็สามารถรับ Username และ Password เพื่อเข้าจองซื้อได้ทันที
ทั้งนี้ ผู้สนใจลงทุนสามารถจองซื้อหลักทรัพย์ผ่านช่องทางออนไลน์ และชําระเงินโดยการตัดบัญชีผ่านทาง Money Connect by Krungthai ได้ทันที เพื่อความสะดวก ปลอดภัยในช่วงสถานการณ์แพร่ระบาดของโควิด-19 และเลี่ยงการสัมผัสเงินสด สอบถามเพิ่มเติมติดต่อ Krungthai Contact Center โทร. 02-111-1111
ทีม Marketing Strategy
โทร.0-2208-4174-8
รัฐบาลไทย-ข่าวทำเนียบรัฐบาล-ปรับเกณฑ์ใหม่! ช่วย SME เข้าถึงเงินทุนได้มากขึ้น
วันพุธที่ 20 มกราคม 2564
ปรับเกณฑ์ใหม่! ช่วย SME เข้าถึงเงินทุนได้มากขึ้น
...
ข่าวดีสําหรับผู้ประกอบการ SME ครับ
เพราะรัฐบาลได้ขยายเวลาโครงการสินเชื่อ
เพื่อยกระดับเศรษฐกิจชุมชน (Local Economy Loan)
ออกไปอีก 1 ปี เป็นสิ้นสุดวันที่ 18 ธ.ค. 64
พร้อมปรับหลักเกณฑ์ใหม่ให้เข้าถึงเงินทุนได้มากขึ้น
.
เพื่อให้ผู้ประกอบการ SME มีเงินทุนหมุนเวียน
สําหรับนําไปลงทุนหรือปรับปรุงกิจการ
โดยรัฐจะชดเชยส่วนต่างดอกเบี้ยให้ 2% ใน 3 ปีแรก
และมีกําหนดระยะเวลากู้ยืมไม่เกิน 7 ปี
.
หลักเกณฑ์ผู้ร่วมโครงการที่ปรับใหม่
1. เป็นผู้ประกอบการ SME ที่ดําเนินธุรกิจเกี่ยวกับ
ธุรกิจเกษตรแปรรูป การท่องเที่ยว
ธุรกิจที่ตั้งอยู่ในหมู่บ้านอุตสาหกรรมสร้างสรรค์ (CIV)
หรือเป็นผู้ประกอบการใหม่ที่มีนวัตกรรม
ธุรกิจผลิตหรือบริการอื่น ๆ รวมถึงธุรกิจค้าปลีก – ส่ง
.
2. เป็นสินเชื่อใหม่ ทั้งลูกค้าเดิมหรือลูกค้าใหม่
และไม่ใช่ลูกหนี้ที่ Re-finance มาจากสถาบันการเงินอื่น
.
โครงการดี ๆ แบบนี้ นอกจากจะช่วยเหลือผู้ประกอบการ
ในช่วงที่ได้รับผลกระทบจากโรคโควิด-19 แล้ว
ยังช่วยรักษาการจ้างงานและสร้างเงินทุนหมุนเวียน
ในระบบเศรษฐกิจได้มากกว่า 40,000 ล้านบาท
.
สอบถามเพิ่มเติมได้ที่
ธนาคารพัฒนาวิสาหกิจขนาดกลางและขนาดย่อมแห่งประเทศไทย
Call Center 1357
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดเกษตรฯ ประชุมพิจารณาแผนปฏิบัติงานบริหารโครงการ 1 ตำบล 1 กลุ่มเกษตรทฤษฎีใหม่
วันพุธที่ 20 มกราคม 2564
ปลัดเกษตรฯ ประชุมพิจารณาแผนปฏิบัติงานบริหารโครงการ 1 ตําบล 1 กลุ่มเกษตรทฤษฎีใหม่
ปลัดเกษตรฯ ประชุมพิจารณาแผนปฏิบัติงานบริหารโครงการ 1 ตําบล 1 กลุ่มเกษตรทฤษฎีใหม่ รุดหน้าดําเนินโครงการฯ ตามแผนงานภายใต้สถานการณ์ COVID-19
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารโครงการ 1 ตําบล 1 กลุ่มเกษตรทฤษฎีใหม่ ครั้งที่ 1/2564 ณ ห้องประชุมกระทรวงเกษตรและสหกรณ์ ว่า การประชุมดังกล่าวฯ เป็นการหารือกับหน่วยงานในสังกัดกระทรวงเกษตรและสหกรณ์ พิจารณาแผนปฏิบัติงานโครงการ 1 ตําบล 1 กลุ่มเกษตรทฤษฎีใหม่ ให้เป็นไปตามมติ ครม. เมื่อวันที่ 19 มกราคม 2564 ซึ่งได้อนุมัติเปลี่ยนแปลงรายละเอียดโครงการ 1 ตําบล 1 กลุ่มเกษตรทฤษฎีใหม่ของกระทรวงเกษตรและสหกรณ์ ตามผลการพิจารณาของคณะกรรมการกลั่นกรองการใช้จ่ายเงินกู้ ฯ โดยเห็นควรปรับลดกรอบวงเงินของโครงการจากเดิมที่คณะรัฐมนตรีได้อนุมัติโครงการเมื่อวันที่ 8 กรกฎาคม 2563 วงเงิน 9,805.7075 ล้านบาท เป็น 3,550.9175 ล้านบาท และปรับเป้าหมาย เกษตรกร 32,000 ราย และจ้างงานระดับตําบล 16,000 ราย และขยายระยะเวลาดําเนินโครงการจากเดิมสิ้นสุดเดือนกันยายน 2564 เป็นธันวาคม 2564 พร้อมทั้งเห็นควรให้กระทรวงเกษตรและสหกรณ์ กํากับดูแลหน่วยงานรับผิดชอบ ดําเนินการตามมติคณะกรรมการกลั่นกรองการใช้จ่ายเงินกู้ ฯ อย่างเคร่งครัด และจะมีการเปิดรับสมัครเกษตรกรเข้าร่วมโครงการเพิ่มเติมโดยเปิดโอกาสให้เกษตรกรที่เข้าร่วมโครงการส่งเสริมเกษตรทฤษฎีใหม่ (5 ประสาน สืบสาน เกษตรทฤษฎีใหม่) ที่ขาดแหล่งน้ําหรือมีแหล่งน้ําไม่เพียงพอต่อการทําเกษตรเข้าร่วมโครงการฯ ได้
สําหรับ โครงการ 1 ตําบล 1 กลุ่มเกษตรทฤษฎีใหม่ มีวัตถุประสงค์เพื่อช่วยเหลือเกษตรกรที่ได้รับผลกระทบจากสถานการณ์ COVID-19 บรรเทาปัญหาการว่างงาน ลดปัญหาการเคลื่อนย้ายแรงงานภาคการเกษตรกรรมไปสู่ภาคอื่น ๆ และสร้างความเข้มแข็งให้ชุมชนในท้องถิ่นในการเป็นแหล่งผลิตอาหาร ทั้งนี้ ผลการรับสมัครเกษตรกรและแรงงานที่เข้าร่วมโครงการ ฯ (ข้อมูล ณ วันที่ 5 มกราคม 2564) มีเกษตรกรสมัครเข้าร่วมโครงการฯ จํานวน 33,544 ราย ผ่านการคัดเลือก 20,583 ราย โดยจะเปิดรับสมัครเกษตรกรรอบใหม่เพื่อให้ครบตามเป้าหมายโครงการ และสามารถติดตามรายละเอียดได้ที่เว็บไซต์กระทรวงเกษตรและสหกรณ์ต่อไป
รัฐบาลไทย-ข่าวทำเนียบรัฐบาล-อำนวยความสะดวกงานยุติธรรม ผ่านช่องทางออนไลน์
วันพุธที่ 20 มกราคม 2564
อํานวยความสะดวกงานยุติธรรม ผ่านช่องทางออนไลน์
...
อีกหนึ่งของขวัญปีใหม่ 2564 จากใจรัฐบาล
เปิดให้บริการประชาชนด้านงานยุติธรรมต่าง ๆ
เช่น ปรึกษากฎหมาย ร้องเรียน/ร้องทุกข์ แจ้งเบาะแส
ให้ข้อมูล คําแนะนํา ขอรับเงินช่วยเหลือกองทุนยุติธรรม
ขอรับเงินช่วยเหลือทางการเงินแก่ผู้เสียหาย และจําเลยในคดีอาญา
ขอรับการคุ้มครองพยานในคดีอาญา
.
ขอไกล่เกลี่ยระงับข้อพิพาท ขอรับการตรวจพิสูจน์ DNA
และแจ้งความคดีพิเศษ เป็นต้น ผ่านช่องทางออนไลน์ต่าง ๆ ดังนี้
.
อัลบั้มภาพ
prev
next
ข่าวที่เกี่ยวข้อง
ปรับเกณฑ์ใหม่! ช่วย SME เข้าถึงเงินทุนได้มากขึ้น
รับซื้อ “ไฟฟ้าโซลาร์รูฟ” ขยับเพิ่ม 2.20 บาท/หน่วย
หนุน ประกาศเขตพื้นที่เมืองเก่า เพิ่ม 3 เมือง
เคาะแผน E-commerce ชาติ ตั้งเป้า 5.35 ล้านล้าน
เตือนอย่าหลงเชื่อ แอปฯ ลงทะเบียน "เราชนะ"
รัฐบาลไทย-ข่าวทำเนียบรัฐบาล-​กระทรวงเกษตรฯ เดินหน้าขับเคลื่อนงานประกวดข้าว  ปักหมุดส่งเสริมข้าวไทยสู่ตลาดโลก เปิดรับสมัครแล้ววันนี้ ถึง 29 ม.ค. 64
วันพุธที่ 20 มกราคม 2564
​กระทรวงเกษตรฯ เดินหน้าขับเคลื่อนงานประกวดข้าว  ปักหมุดส่งเสริมข้าวไทยสู่ตลาดโลก เปิดรับสมัครแล้ววันนี้ ถึง 29 ม.ค. 64
​กระทรวงเกษตรฯ เดินหน้าขับเคลื่อนงานประกวดข้าว  ปักหมุดส่งเสริมข้าวไทยสู่ตลาดโลก เปิดรับสมัครแล้ววันนี้ ถึง 29 ม.ค. 64
กระทรวงเกษตรและสหกรณ์ โดย กรมการข้าว กําหนดจัดงาน "การประกวดข้าวเพื่อรองรับและส่งเสริมการส่งออกของตลาดข้าวโลก ประจําปี 2564" ระหว่างวันที่ 14 – 15 มีนาคม 2564 ณ โรงแรมรามาการ์เด้นส์ กรุงเทพมหานคร เพื่อถ่ายทอดพร้อมประชาสัมพันธ์การพัฒนาพันธุ์ข้าวเพื่อรองรับและส่งเสริมการส่งออกข้าวสู่ตลาดโลก
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า ปัจจุบันสถานการณ์ตลาดข้าวมีการแข่งขันเพิ่มมากขึ้น หลายประเทศมีการพัฒนาศักยภาพในการผลิตข้าว เพื่อบริโภคภายในประเทศ และสามารถส่งออกจนเป็นอันดับต้น ๆ ของโลก ประเทศไทยเป็นหนึ่งในประเทศผู้นําการส่งออกข้าวในตลาดโลก และส่งออกข้าวดีมีคุณภาพติดอันดับโลกมาเป็นระยะเวลานาน เพื่อให้มีการสรรหาข้าวพันธุ์ดีมีคุณภาพสูงอย่างต่อเนื่อง กระทรวงเกษตรฯ จึงได้มอบหมายให้กรมการข้าวจัดการประกวดข้าวเพื่อรองรับและส่งเสริมการส่งออกของตลาดข้าวโลก ครั้งที่ 1 ประจําปี 2564 ระหว่างวันที่ 14 – 15 มีนาคม 2564 ณ โรงแรมรามาการ์เด้นส์ กรุงเทพมหานคร เพื่อถ่ายทอดพร้อมประชาสัมพันธ์การพัฒนาพันธุ์ข้าวเพื่อรองรับและส่งเสริมการส่งออกข้าวสู่ตลาดโลกโดยเปิดโอกาสให้ผู้ที่สนใจส่งข้าวเข้าร่วมประกวดได้ตั้งแต่วันนี้ จนถึงวันที่ 29 มกราคม 2564 ณ อาคารจักรพันธ์ กรมการข้าว กรุงเทพฯ
นายประภัตร กล่าวต่อไปว่า การจัดงานดังกล่าว จะเป็นอีกกลไกหนึ่งในการพัฒนาข้าวไทยให้สอดคล้องกับความต้องการของตลาด โดยมีการเชื่อมโยงหน่วยงานหลายภาคส่วน แลกเปลี่ยนองค์ความรู้และความคิดเห็นระหว่างนักวิชาการ นักวิจัย เกษตรกร และผู้เกี่ยวข้องที่ปฏิบัติงานด้านการปรับปรุงพันธุ์ข้าว ซึ่งจะเป็นประโยชน์ต่อทั้งเกษตรกรและเศรษฐกิจโดยรวมของประเทศ สําหรับตัวอย่างข้าวที่ส่งเข้าประกวดปีนี้กําหนดไว้ 3 ประเภท ได้แก่ 1.ข้าวหอมมะลิไทย 2.ข้าวหอมไทย และ 3.ข้าวขาวพื้นนุ่ม โดยข้าวที่ส่งเข้าประกวดต้องเป็นข้าวพันธุ์แท้ ไม่มีข้าวพันธุ์อื่นปน ไม่ละเมิดสิทธิทางปัญญา และไม่ลักลอบนําเข้าอย่างผิดกฎหมายหรือมีการดัดแปลงทางพันธุกรรม (GMOs) ทั้งนี้ คณะกรรมการตัดสินการประกวดจะพิจารณาจากคุณภาพทางกายภาพ เช่น ความยาวเมล็ด ท้องไข่ คุณภาพการสี พิจารณาคุณภาพทางเคมี เช่น ปริมาณอมิโลส ความหอม และพิจารณาคุณภาพการหุงต้มและรับประทาน เช่น เนื้อสัมผัสและรสชาติ โดยจะมีการพิจารณาตัดสินและมอบรางวัลในวันที่ 15 มีนาคม 2564 ณ โรงแรมรามาการ์เด้นส์ กรุงเทพมหานคร โดยกิจกรรมภายในงาน จะมีการจัดแสดงนิทรรศการเผยแพร่องค์ความรู้ด้านข้าว การออกบูธนําเสนอผลิตภัณฑ์แปรรูปจากข้าว และออื่นๆ อีกมากมาย เป็นต้น
ผู้ที่สนใจสามารถส่งข้าวเข้าประกวดได้มากกว่า 1 ประเภท ตัวอย่างข้าวเปลือกแห้งประเภทละ 15 กิโลกรัม สามารถสมัครได้ด้วยตนเอง หรือสมัครทางไปรษณีย์ได้ที่ กรมการข้าว เลขที่ 2177 ถนนพหลโยธิน แขวงลาดยาว เขตจตุจักร กรุงเทพฯ 10900 หรือ www.ricethailand.go.th หรือโทรศัพท์ 0-2579-3642 ในวันและเวลาราชการ
รัฐบาลไทย-ข่าวทำเนียบรัฐบาล-หนุน ประกาศเขตพื้นที่เมืองเก่า เพิ่ม 3 เมือง
วันพุธที่ 20 มกราคม 2564
หนุน ประกาศเขตพื้นที่เมืองเก่า เพิ่ม 3 เมือง
...
เรื่องดี ๆ ที่ชวนส่งต่อความภาคภูมิใจ
เมื่อที่ประชุม คกก. อนุรักษ์และพัฒนากรุงรัตนโกสินทร์และเมืองเก่า
เห็นชอบประกาศเขตพื้นที่เมืองเก่าเพิ่มเติม 3 เมือง ได้แก่
เมืองเก่าอุทัยธานี เมืองเก่าตรัง และเมืองเก่าฉะเชิงเทรา
โดยมีพื้นที่ครอบคลุมบริเวณสําคัญของเมืองเก่าแต่ละเมือง
.
“เมืองเก่าอุทัยธานี”
วัดอุโปสถาราม (วัดโบสถ์) เขาสะแกกรัง
ย่านชุมชนตรอกยาจีน และชุนชนชาวแพแม่น้ําสะแกกรัง
.
“เมืองเก่าตรัง”
บ้านพักผู้ว่าราชการจังหวัดตรัง วิหารคริสตจักรตรัง
อาคารสโมสรข้าราชการ หอนาฬิกาจังหวัดตรัง
สถานีรถไฟตรัง และตึกแถวย่านประวัติศาสตร์ทับเที่ยง
.
“เมืองเก่าฉะเชิงเทรา”
ป้อมและกําแพงเมืองฉะเชิงเทราบริเวณริมฝั่งแม่น้ําบางปะกง
วัดโสธรวรารามวรวิหาร ศาลหลักเมืองฉะเชิงเทรา
ตําหนักกรมหมื่นมรุพงษ์ศิริพัฒน์
อนุสาวรีย์พระยาศรีสุนทรโวหาร อาคารไม้สัก 100 ปี
และย่านการค้าตลาดสดทรัพย์สินพระมหากษัตริย์ จ.ฉะเชิงเทรา
.
ปัจจุบันมีการประกาศเขตพื้นที่เมืองเก่าแล้ว 36 เมือง
ซึ่งการประกาศนี้ จะเป็นกลไกสําคัญ
เพื่อให้บริเวณเมืองเก่าได้รับการคุ้มครองดูแล
พัฒนาพื้นที่ให้สอดคล้องกับการใช้งานในปัจจุบัน
ควบคู่ไปกับการอนุรักษ์ คงคุณค่าเป็นมรดกทางประวัติศาสตร์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘ปลัดแรงงาน’ ร่วมเปิดโครงการ ‘Ship to Shore Rights South East Asia Programme’
วันพุธที่ 20 มกราคม 2564
‘ปลัดแรงงาน’ ร่วมเปิดโครงการ ‘Ship to Shore Rights South East Asia Programme’
ปลัดกระทรวงแรงงาน ร่วมพิธีเปิดตัวโครงการสิทธิจากเรือสู่ฝั่งภูมิภาคเอเชียตะวันออกเฉียงใต้ (Ship to Shore Rights South East Asia Programme) ผ่านระบบประชุมทางไกลออนไลน์ พร้อมแบ่งปันประสบการณ์และแนวปฏิบัติที่ดีให้กับประเทศอื่นๆ ในภูมิภาค
วันนี้(20ม.ค. 64)เวลา09.30น.นายสุทธิสุโกศลปลัดกระทรวงแรงงานพร้อมด้วยนางสาวภัทรพรสมันตรัฐผู้ช่วยปลัดกระทรวงแรงงานร่วมเป็นเกียรติในพิธีเปิดตัวโครงการสิทธิจากเรือสู่ฝั่งภูมิภาคเอเชียตะวันออกเฉียงใต้(Ship to Shore Rights South East Asia Programme)ผ่านระบบประชุมทางไกลออนไลน์โปรแกรมZoomณห้องประชุมแสงสิงแก้วชั้น5อาคารกระทรวงแรงงาน
โครงการสิทธิจากเรือสู่ฝั่งภูมิภาคเอเชียตะวันออกเฉียงใต้มีระยะเวลาดําเนินโครงการทั้งสิ้น5ปี(พ.ศ. 2563 - 2567)โดยได้รับเงินสนับสนุนจากสหภาพยุโรปและมีองค์การแรงงานระหว่างประเทศ(ILO)องค์การระหว่างประเทศเพื่อการโยกย้ายถิ่นฐาน(IOM)โครงการพัฒนาแห่งสหประชาชาติ(UNDP)เป็นผู้ดําเนินโครงการใน7ประเทศได้แก่กัมพูชาอินโดนีเซียลาวเมียนมาฟิลิปปินส์ไทยและเวียดนามเพื่อส่งเสริมการโยกย้ายถิ่นฐานในภาคประมงและอุตสาหกรรมต่อเนื่องที่ปลอดภัยและปกติในภูมิภาคเอเชียตะวันออกเฉียงใต้ซึ่งก่อนหน้านี้ILOได้ดําเนินโครงการต่อต้านรูปแบบการทํางานที่ไม่เป็นที่ยอมรับในอุตสาหกรรมประมงและอาหารทะเลหรือโครงการสิทธิจากเรือสู่ฝั่ง(Ship to Shore Rights Project)ในประเทศไทยเป็นประเทศแรกเมื่อปี2559และจบโครงการอย่างเป็นทางการเมื่อเดือนมีนาคม2563โดยมีปลัดกระทรวงแรงงานและเอกอัครราชทูตหัวหน้าคณะผู้แทนสหภาพยุโรปประจําประเทศไทยเป็นประธานร่วมในคณะกรรมการระดับชาติเพื่อขับเคลื่อนโครงการดังกล่าว
ในช่วงพิธีเปิดMs Chihoko Asada-Miyakawaผู้ช่วยผู้อํานวยการใหญ่และผู้อํานวยการสํานักงานแรงงานระหว่างประเทศประจําภูมิภาคเอเชียและแปซิฟิกกล่าวชื่นชมการทํางานของรัฐบาลไทยในการให้ความช่วยเหลือแรงงานต่างด้าวในช่วงสถานการณ์การแพร่ระบาดของโควิด– 19ได้เป็นอย่างดีและการดําเนินการโครงการสิทธิจากเรือสู่ฝั่งที่ผ่านมาแสดงถึงความสําเร็จของประเทศไทยมีพัฒนาการด้านกฎหมายและยังเป็นประเทศแรกในภูมิภาคเอเชียและแปซิฟิกที่ให้สัตยาบันพิธีสารส่วนเสริมอนุสัญญาILOฉบับที่29ว่าด้วยแรงงานบังคับค.ศ.1930และอนุสัญญาILOฉบับที่188ว่าด้วยการทํางานในภาคการประมงค.ศ. 2007รวมทั้งยกย่องว่าประเทศไทยเป็นแบบอย่างที่ดีสําหรับประเทศอื่นๆ
นอกจากนี้ปลัดกระทรวงแรงงานได้กล่าวสารผ่านวีดิทัศน์ว่ารัฐบาลไทยโดยกระทรวงแรงงานมีความพร้อมที่จะแบ่งปันประสบการณ์และแนวปฏิบัติที่ดีให้กับประเทศอื่นๆในภูมิภาคและยินดีที่จะร่วมมือกับทุกภาคส่วนในการบรรลุวัตถุประสงค์ของโครงการสิทธิจากเรือสู่ฝั่งภูมิภาคเอเชียตะวันออกเฉียงใต้ต่อไป
+++++++++++++++++++
กองเผยแพร่และประชาสัมพันธ์
20 มกราคม2564
รัฐบาลไทย-ข่าวทำเนียบรัฐบาล-รับซื้อ “ไฟฟ้าโซลาร์รูฟ” ขยับเพิ่ม 2.20 บาท/หน่วย
วันพุธที่ 20 มกราคม 2564
รับซื้อ “ไฟฟ้าโซลาร์รูฟ” ขยับเพิ่ม 2.20 บาท/หน่วย
...
โอกาสดีมาแล้ว สําหรับประชาชนที่สนใจจะติดตั้ง
ระบบผลิตไฟฟ้าพลังงานแสงอาทิตย์
บนหลังคา Solar Rooftop ที่บ้านตนเอง
.
ปีนี้ รัฐบาลยังคงสนับสนุนให้ประชาชน
สามารถผลิตไฟฟ้าไว้ใช้ได้เองในบ้านเรือนอย่างต่อเนื่อง
หากไฟฟ้าเหลือใช้ยังสามารถขายไฟฟ้า
เข้าระบบให้แก่ กฟน. และ กฟภ. ได้อีกต่อ
.
จากเดิม รัฐจะรับซื้อไฟฟ้าจากประชาชนในอัตรา 1.68 บาท/หน่วย
มาปีนี้ คณะกรรมการกํากับกิจการพลังงาน
ได้ปรับราคารับซื้อไฟฟ้าอัตราใหม่ เป็น 2.20 บาท/หน่วย
โดยมีผลตั้งแต่ 1 ม.ค. 2564 เป็นต้นไป ระยะเวลา 10 ปี
.
โดยมีเป้าหมายรับซื้อเบื้องต้น 50 เมกะวัตต์
ซึ่งระเบียบดังกล่าว จะครอบคลุมกลุ่มครัวเรือน
ที่เข้าร่วมโครงการไปแล้ว และผู้เข้าร่วมโครงการใหม่
.
สําหรับประชาชนพื้นที่ กรุงเทพฯ นนทบุรี และสมุทรปราการ
ที่สนใจสามารถสมัครได้ที่ https://spv.mea.or.th
หรือต้องการข้อมูลเพิ่มเติม - ขอรับบริการการติดตั้ง
ระบบผลิตไฟฟ้าจากเซลล์แสงอาทิตย์หลังคา
โทร. 0 2878 5385 ฝ่ายธุรกิจบริการและคุณภาพไฟฟ้า
การไฟฟ้านครหลวง MEA ได้ทุกวันในเวลาทําการ
.
ในส่วนภูมิภาค สอบถามเพิ่มเติมได้ที่ 0 2590 9733 ถึง 43, 53, 63
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ปรับเกณฑ์ใหม่! ช่วย SME เข้าถึงเงินทุนได้มากขึ้น
หนุน ประกาศเขตพื้นที่เมืองเก่า เพิ่ม 3 เมือง
อํานวยความสะดวกงานยุติธรรม ผ่านช่องทางออนไลน์
เคาะแผน E-commerce ชาติ ตั้งเป้า 5.35 ล้านล้าน
เตือนอย่าหลงเชื่อ แอปฯ ลงทะเบียน "เราชนะ"
รัฐบาลไทย-ข่าวทำเนียบรัฐบาล-การประชุมคณะกรรมการติดตามและกำกับดูแลการพัฒนาระบบราชการ 4.0 ของสำนักงานปลัดกระทรวงอุตสาหกรรม
วันพุธที่ 20 มกราคม 2564
การประชุมคณะกรรมการติดตามและกํากับดูแลการพัฒนาระบบราชการ 4.0 ของสํานักงานปลัดกระทรวงอุตสาหกรรม
การประชุมคณะกรรมการติดตามและกํากับดูแลการพัฒนาระบบราชการ 4.0 ของสํานักงานปลัดกระทรวงอุตสาหกรรม
วันนี้ (20 มกราคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการติดตามและกํากับดูแลการพัฒนาระบบราชการ 4.0 (PMQA 4.0) หมวด 1-6 ของสํานักงานปลัดกระทรวงอุตสาหกรรม พร้อมวางกรอบการดําเนินงาน PMQA ในปีงบประมาณ พ.ศ. 2564 และแนวทางการสมัครและหลักเกณฑ์การพิจารณารางวัลเลิศรัฐ ประจําปี 2564
นอกจากนี้ ที่ประชุมฯ ยังได้รายงานผลการดําเนินงานการประเมินตนเองตามเกณฑ์ PMQA 4.0 ของปีงบประมาณ พ.ศ.2563 ที่ผ่านมา โดยมีผู้อํานวยการกองต่างๆ และเจ้าหน้าที่ที่เกี่ยวข้อง ร่วมประชุม ณ ห้องประชุณชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-อนุทิน ขอบคุณบุคลากรสาธารณสุข ทุกวันเป็นวันทำงาน ทุ่มเทดูแลประชาชน
วันพุธที่ 6 มกราคม 2564
อนุทิน ขอบคุณบุคลากรสาธารณสุข ทุกวันเป็นวันทํางาน ทุ่มเทดูแลประชาชน
อนุทิน ขอบคุณบุคลากรสาธารณสุข ทุกวันเป็นวันทํางาน ทุ่มเทดูแลประชาชน
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้บริหารนัดแรกปี 2564 ขอบคุณบุคลากรสาธารณสุข ที่ทุ่มเท ทุกวันเป็นวันทํางาน ผลักดันนโยบายเพื่อสุขภาพประชาชน ทั้ง 3 หมอ สังคมผู้สูงอายุ ควบคุมป้องกันโรคโควิด 19 ลดอุบัติเหตุปีใหม่ ข่าวดีคนไทยจะได้รับวัคซีนเพิ่มอีก 35 ล้านโดส
วันนี้ (6 มกราคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมทางไกลผู้บริหารระดับสูงกระทรวงสาธารณสุข ครั้งที่ 1/ 2564 โดยมีดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข อธิบดี ผู้ตรวจราชการกระทรวง ร่วมประชุม
นายอนุทินให้สัมภาษณ์ว่า วันนี้ ได้ประชุมผู้บริหารกระทรวงสาธารณสุข นัดแรกของปี 2564 ออนไลน์ เนื่องจากยังอยู่ในระหว่างการกักกันตัวเอง ผลตรวจ 2 ครั้งเป็นลบ วันนี้จะตรวจอีกครั้ง ซึ่งผู้บริหารส่วนหนึ่งที่อยู่ในระหว่างกักตัวก็ได้ร่วมประชุมออนไลน์เช่นกัน และขอขอบคุณบุคลากรที่ได้ทุ่มเท เสียสละ ทํางานดูแลสุขภาพประชาชนตลอดปีที่ผ่านมา ทุกวันเป็นวันทํางาน ไม่มีโอกาสได้พักผ่อนใช้เวลากับครอบครัว เพื่อให้นโยบายของรัฐบาลและกระทรวงสาธารณสุขไปสู่ประชาชน ทั้งเรื่อง 3 หมอ การจัดระบบบริการสุขภาพที่เอื้อต่อผู้สูงอายุ การรณรงค์ลดอุบัติเหตุและความรุนแรงการบาดเจ็บในช่วงเทศกาลปีใหม่ การติดตามความก้าวหน้าการจัดหาวัคซีนป้องกันโรคโควิด 19 และการควบคุมป้องกันโรคโควิด 19 เราทําดีที่สุดแล้ว โรงพยาบาลต่าง ๆ ในสังกัดกระทรวงสาธารณสุข และเครือข่ายโรงพยาบาลกลุ่มสถาบันแพทยศาสตร์แห่งประเทศไทย(UHOSNET)ได้สนับสนุนซึ่งกันและกัน ทําให้ภารกิจบรรลุเป้าหมาย เป็นสิ่งที่พิสูจน์การทํางานเพื่อส่วนรวม เป็นความภาคภูมิใจที่ทุกฝ่ายยอมรับว่ามีกระทรวงสาธารณสุขคอยดูแล และจะช่วยกันทําทุกอย่างให้กลับมาเหมือนเดิมในเวลาอันรวดเร็ว
นายอนุทินกล่าวต่อว่า ข่าวดีของคนไทยที่คณะรัฐมนตรีได้อนุมัติงบประมาณจัดซื้อวัคซีนป้องกันโรคโควิด 19เพิ่มอีก 35 ล้านโดส ทําให้ภาพรวมวัคซีนของไทยมี 63 ล้านโดส สําหรับวัคซีนของบริษัทแอสตร้าเซนเนก้า คาดว่าปลายเดือนมกราคม 2564 นี้ จะผ่านการรับรองจากสํานักงานคณะกรรมการอาหารและยา (อย.) คนไทยจะได้รับวัคซีนที่ปลอดภัย ได้มาตรฐาน สําหรับภาคเอกชนนั้น กระทรวงสาธารณสุขไม่ได้กีดกันการนําเข้า แต่ต้องมีการตรวจสอบมาตรฐานทุกขั้นตอน ตั้งแต่ต้นทางถึงปลายทาง การนําเข้าวัคซีนโควิด19 จะต้องได้รับการอนุมัติจาก อย. และกรมวิทยาศาสตร์การแพทย์ เพื่อให้ได้วัคซีนที่มีประสิทธิภาพ ปลอดภัย ส่วนวัคซีน 2 ล้านโดสที่ซื้อจากประเทศจีนจะเริ่มฉีด 2 แสนโดสในเดือนกุมภาพันธ์นี้ มีแผนที่จะให้กับกลุ่มเสี่ยงที่ต้องทํางานในพื้นที่ควบคุมสูงสุด เช่น บุคลากรทางการแพทย์ บุคลากรด่านหน้า อาสาสมัครสาธารณสุขประจําหมู่บ้าน และประชาชนกลุ่มเสี่ยงติดเชื้อมีอาการรุนแรง
สําหรับชุดทดสอบ(Rapid Test)ที่ใช้ตรวจหาเชื้อโควิด 19 ด้วยตนเอง ยังไม่เป็นที่ยอมรับทางการแพทย์และอย.ได้แจ้งเตือนแล้ว ขอให้ประชาชนระวังการให้ผลลบปลอม จะทําให้ชะล่าใจ นําเชื้อมาสู่ครอบครัว เสียเงินโดยไม่จําเป็น การตรวจที่ปลอดภัยขอให้รับการตรวจจากโรงพยาบาล
รัฐบาลไทย-ข่าวทำเนียบรัฐบาล-​ทยอยส่ง “ยาฟาวิพิราเวียร์” ให้โรงพยาบาลรับมือโควิด-19
วันพุธที่ 6 มกราคม 2564
​ทยอยส่ง “ยาฟาวิพิราเวียร์” ให้โรงพยาบาลรับมือโควิด-19
วันพุธที่ 6 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมด้านยาและเวชภัณฑ์ในสถานการณ์การแพร่ระบาดของโรคโควิด-19 เพื่อรักษาผู้ป่วยที่มีความจําเป็นต้องใช้ยาต้านไวรัส โดยได้จัดเตรียมยา ฟาวิพิราเวียร์ จํานวนกว่า 480,000 เม็ด ทยอยจัดส่งไปยังโรงพยาบาลต่าง ๆ และตรวจติดตามคุณภาพของยาอย่างต่อเนื่อง นอกจากนี้ ยังได้วิจัยและพัฒนายาฟาวิพิราเวียร์ ในระดับห้องปฏิบัติการเสร็จแล้ว คาดว่าในเดือนก.พ. 64 จะเริ่มผลิตในระดับอุตสาหกรรม เพื่อทดสอบประสิทธิผลการรักษา ซึ่งเป็นการศึกษาระดับยาในเลือดเทียบกับยาต้นแบบ เพื่อยื่นขึ้นทะเบียนกับสํานักงานคณะกรรมการอาหารและยา ในเดือน ก.ย. 64 หากได้รับขึ้นทะเบียน จะเป็นยาสําหรับการสํารองใช้ในการรักษาผู้ป่วยโรคโควิด-19 ต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ชื่นชมความสัมพันธ์ไทย-มองโกเลีย พร้อมสานต่อและส่งเสริมความร่วมมือระหว่างกันอย่างรอบด้าน
วันพุธที่ 6 มกราคม 2564
นายกฯ ชื่นชมความสัมพันธ์ไทย-มองโกเลีย พร้อมสานต่อและส่งเสริมความร่วมมือระหว่างกันอย่างรอบด้าน
นายกฯ ชื่นชมความสัมพันธ์ไทย-มองโกเลีย พร้อมสานต่อและส่งเสริมความร่วมมือระหว่างกันอย่างรอบด้าน
วันนี้ (วันพุธที่ 6 มกราคม 2564) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายทูมูร์ อามาร์ซานา (H.E. Mr. Tumur Amarsanaa) เอกอัครราชทูตมองโกเลียประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวต้อนรับเอกอัครราชทูตฯ ในโอกาสเข้ารับตําแหน่ง ยินดีที่ความสัมพันธ์ระหว่างไทยกับมองโกเลียมีความก้าวหน้าอย่างเป็นรูปธรรมมากขึ้น โดยมีการจัดตั้งกลไกการประชุมความร่วมมือทวิภาคีไทย-มองโกเลีย การจัดทําแผนงานร่วม (Work Plan) ระยะเวลา 5 ปี ตลอดจน ความร่วมมือทางวิชาการและความร่วมมือเพื่อการพัฒนา นอกจากนี้ นายกรัฐมนตรีสนับสนุนให้มีการแลกเปลี่ยนการเยือนระหว่างกันมากขึ้นภายหลังสถานการณ์โควิด-19 คลี่คลาย ยืนยันรัฐบาลไทยพร้อมให้การสนับสนุนและร่วมมือกับเอกอัครราชทูตฯ เพื่อพัฒนาความสัมพันธ์ระหว่างกันให้ก้าวหน้าอย่างรอบด้าน
เอกอัครราชทูตฯ ขอบคุณนายกรัฐมนตรีที่สละเวลาให้เข้าเยี่ยมคารวะ ยินดีที่ได้ดํารงตําแหน่งในประเทศไทย ยืนยันพร้อมสานต่อความสัมพันธ์และความร่วมมืออันดีระหว่างไทยกับมองโกเลียให้มีความก้าวหน้าต่อไป โดยเฉพาะด้านวิชาการ การแพทย์ และสาธารณสุข นอกจากนี้ เอกอัครราชทูตฯ ชื่นชมการทํางานอย่างแข็งขันของรัฐบาลไทยเพื่อควบคุมการแพร่ระบาดของไวรัสโควิด-19 ซึ่งมองโกเลียสนใจขอร่วมแลกเปลี่ยนประสบการณ์ด้านการจัดการ และด้านวัคซีนกับไทยด้วย
โอกาสนี้ ทั้งสองฝ่ายได้หารือร่วมกันในประเด็นเกี่ยวกับความร่วมมือทวิภาคี โดยเฉพาะการเร่งรัดหาข้อสรุปความตกลงที่ยังอยู่ระหว่างการเจรจาให้มีผลเป็นรูปธรรมโดยเร็ว เพื่อประโยชน์ต่อการฟื้นตัวทางเศรษฐกิจของทั้งสองประเทศภายหลังสถานการณ์โควิด-19 และการส่งเสริมให้มีการแลกเปลี่ยนด้านการค้าระหว่างกันมากขึ้น โดยเฉพาะอย่างยิ่งสินค้าด้านเกษตรกรรม และการลงทุนระหว่างกันมากขึ้นเพื่อบรรลุเป้าหมายที่วางไว้ร่วมกัน โดยนายกรัฐมนตรีเน้นย้ําความเชื่อมั่นของภาคเอกชนไทยที่ลงทุนในมองโกเลีย ซึ่งเป็นผลสะท้อนจากการขยายการลงทุนในมองโกเลียอย่างต่อเนื่อง พร้อมกันนี้นายกรัฐมนตรีได้ขอให้รัฐบาลมองโกเลียช่วยดูแลและอํานวยความสะดวกให้แก่ภาคเอกชนไทย โดยรัฐบาลไทยพร้อมให้การสนับสนุนและอํานวยความสะดวกแก่ภาคเอกชนมองโกเลียเช่นกัน
************************************
รัฐบาลไทย-ข่าวทำเนียบรัฐบาล-ออมสินเลื่อนจัดงานวันเด็กแห่งชาติ
วันพุธที่ 6 มกราคม 2564
ออมสินเลื่อนจัดงานวันเด็กแห่งชาติ
ธนาคารออมสิน มีความห่วงใยและให้ความสําคัญต่อความปลอดภัยด้านสุขภาพของเด็กและผู้ปกครอง จึงขอเลื่อนการจัดกิจกรรมและการจัดงานวันเด็กแห่งชาติ ประจําปี 2564 ที่จะจัดขึ้นในวันเสาร์ที่ 9 มกราคม 2564 ณ ธนาคารออมสิน สํานักงานใหญ่ ออกไปก่อน
รายงานข่าวจากธนาคารออมสิน เปิดเผยว่า ตามที่กระทรวงศึกษาธิการ โดยคณะกรรมการจัดงานฉลองวันเด็กแห่งชาติ ประจําปี 2564 ได้มีมติเลื่อนการจัดงานวันเด็กแห่งชาติ เนื่องจากในปัจจุบันเกิดสถานการณ์การแพร่ระบาดของเชื้อไวรัสโควิด-19 กระจายอย่างรวดเร็วในหลายพื้นที่นั้น ธนาคารออมสิน มีความห่วงใยและให้ความสําคัญต่อความปลอดภัยด้านสุขภาพของเด็กและผู้ปกครอง จึงขอเลื่อนการจัดกิจกรรมและการจัดงานวันเด็กแห่งชาติ ประจําปี 2564 ที่จะจัดขึ้นในวันเสาร์ที่ 9 มกราคม 2564 ณ ธนาคารออมสิน สํานักงานใหญ่ ออกไปก่อนด้วยเช่นกัน รวมถึงเลื่อนการเปิดรับฝากเงินและแจกของที่ระลึกในโอกาสนี้ให้กับเด็ก ณ ธนาคารออมสินทุกสาขา โดยจะกําหนดวันจัดงานและเปิดให้เด็กฝากเงินเป็นกรณีพิเศษเนื่องในวันเด็กแห่งชาติ ประจําปี 2564 อีกครั้ง เมื่อสถานการณ์การแพร่ระบาดของโควิด-19 คลี่คลาย ซึ่งจะประกาศให้ทราบในโอกาสต่อไป.
รัฐบาลไทย-ข่าวทำเนียบรัฐบาล-คลังชี้แจงประเด็นมาตรการเยียวยาจากคำสั่งปิดสถานที่เสี่ยงต่างๆ
วันพุธที่ 6 มกราคม 2564
คลังชี้แจงประเด็นมาตรการเยียวยาจากคําสั่งปิดสถานที่เสี่ยงต่างๆ
ตามที่ได้ปรากฏข่าวเผยแพร่ทางสื่อเกี่ยวกับผลกระทบจากคําสั่งปิดสถานที่เสี่ยงต่าง ๆ แต่กลับไม่มีมาตรการเยียวยาจากรัฐบาลที่ชัดเจนเพื่อลดผลกระทบจากคําสั่งปิดกิจการชั่วคราว
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้ปรากฏข่าวเผยแพร่ทางสื่อเกี่ยวกับผลกระทบจากคําสั่งปิดสถานที่เสี่ยงต่าง ๆ แต่กลับไม่มีมาตรการเยียวยาจากรัฐบาลที่ชัดเจนเพื่อลดผลกระทบจากคําสั่งปิดกิจการชั่วคราว
กระทรวงการคลังขอเรียนชี้แจงว่า ตามที่รัฐบาลได้ประกาศพื้นที่ควบคุมสูงสุด จํานวน 28 จังหวัด นั้น เป็นการบริหารจัดการเพื่อควบคุมการระบาดและเตรียมความพร้อมในการป้องกันการระบาดระลอกใหม่ของโรคติดเชื้อไวรัสโคโรนา 2019 (COVID-19) โดยได้มีการยกระดับมาตรการในการควบคุมการระบาดของโรค เช่น การจํากัดเวลาเปิด-ปิดสถานประกอบการ การปิดสถานประกอบการที่มีความเสี่ยงต่อการแพร่ระบาด และการขอความร่วมมือให้หลีกเลี่ยงการจัดกิจกรรมที่มีการรวมกลุ่มคนจํานวนมาก เป็นต้น โดยเป็นแนวทางในการดูแลสาธารณสุขที่เพียงพอและทําให้กิจกรรมทางเศรษฐกิจยังสามารถดําเนินต่อไปได้ ซึ่งรัฐบาลได้ให้ความสําคัญทั้งในด้านเศรษฐกิจและด้านสาธารณสุขไปพร้อมๆ กัน และขอให้มั่นใจว่าประเทศไทยมีพื้นฐานทางเศรษฐกิจที่เข้มแข็ง มีนโยบายทางการเงินและนโยบายทางการคลังที่พร้อมจะดูแลและเยียวยาผู้ได้รับผลกระทบ รวมทั้งฟื้นฟูเศรษฐกิจไทยได้อย่างต่อเนื่อง ซึ่งกระทรวงการคลัง สํานักงบประมาณ สํานักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้องได้ติดตามสถานการณ์ทางเศรษฐกิจและการระบาดอย่างใกล้ชิด และอยู่ระหว่างการพิจารณาจัดทํามาตรการเยียวยาผู้ได้รับผลกระทบจากการแพร่ระบาดของ COVID-19 ระลอกใหม่ที่เหมาะสมต่อไป
โฆษกกระทรวงการคลัง ได้ชี้แจงเพิ่มเติมว่า ภาครัฐมีแหล่งเงินทั้งในส่วนของเงินงบประมาณรายจ่ายประจําปี 2564 งบกลางรายการเงินสํารองจ่ายเพื่อกรณีฉุกเฉินหรือจําเป็นและรายการค่าใช้จ่ายในการบรรเทาแก้ไขปัญหา และเยียวยาผู้ได้รับผลกระทบจากการระบาดของ COVID-19 จํานวนกว่า 1.39 แสนล้านบาท และเงินกู้ตามพระราชกําหนดให้อํานาจกระทรวงการคลังกู้เงินเพื่อแก้ปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ในส่วนที่เหลือ จํานวน 4.7 แสนล้านบาท (ข้อมูล ณ วันที่ 25 ธันวาคม 2563) และงบลงทุนรัฐวิสาหกิจประจําปีงบประมาณ 2564 จํานวน 2.9 แสนล้านบาท ที่จะดูแลและขับเคลื่อนเศรษฐกิจไทยได้ต่อไป
นอกจากนี้ ตามที่มีข่าวปรากฏในภายหลังว่า กระทรวงการคลังจะมีมาตรการเยียวยาแจกเงินจํานวน 4,000 บาท ขอเรียนว่า ข่าวดังกล่าวไม่เป็นความจริงแต่อย่างใด จึงขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ ทั้งนี้ สามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับมาตรการช่วยเหลือต่างๆ ของกระทรวงการคลังได้จากแถลงข่าวกระทรวงการคลัง ในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
สํานักนโยบายการคลัง สํานักงานเศรษฐกิจการคลัง
โทร. 02 273 9020 ต่อ 3558 3569 3566 3557
รัฐบาลไทย-ข่าวทำเนียบรัฐบาล-ธ.ก.ส.  เตือน! ระวังแอปแอบอ้างให้ลงทะเบียนกู้เงินฉุกเฉิน
วันพุธที่ 6 มกราคม 2564
ธ.ก.ส.  เตือน! ระวังแอปแอบอ้างให้ลงทะเบียนกู้เงินฉุกเฉิน
ธ.ก.ส. เตือนพี่น้องเกษตรกรและประชาชนทั่วไป ระมัดระวังแอปพลิเคชันแอบอ้างใช้โลโก้ ธ.ก.ส.หลอกให้ประชาชนเข้ามาขอสินเชื่อฉุกเฉิน ย้ํา! อย่าดาวน์โหลดแอปพลิเคชันดังกล่าวมาใช้งาน เพราะอาจถูกนําข้อมูลส่วนบุคคลไปก่อให้เกิดความเสียหายได้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่มีกลุ่มผู้ไม่หวังดีได้จัดทําแอปพลิเคชัน โดยใช้ชื่อแอปพลิเคชันว่า “ลงทะเบียนกู้เงิน ธกส. สินเชื่อฉุกเฉิน 10,000 บาท” โดยแอบอ้างใช้ตราสัญลักษณ์ของธนาคารและมีข้อความว่า “สินเชื่อฉุกเฉิน 50,000 บาท” เพื่อให้ผู้ใช้งานเข้าไปดาวน์โหลดใช้ผ่านทาง Play Store ในระบบปฏิบัติการ Android นั้น
ขอเรียนแจ้งว่า ธ.ก.ส. มิได้มีส่วนเกี่ยวข้องกับแอปพลิเคชันดังกล่าวแต่อย่างใด จึงขอให้เกษตรกรและประชาชนทั่วไปโปรดอย่าหลงเชื่อและดาวน์โหลดแอปพลิเคชันดังกล่าวมาใช้งาน เนื่องจากอาจถูกหลอกให้กรอกข้อมูลส่วนบุคคล และถูกนําไปใช้จนก่อให้เกิดความเสียหายได้ โดยหากท่านได้ดาวน์โหลดแอปพิเคชันดังกล่าวไปแล้ว ให้รีบถอนการติดตั้งโดยเร็ว อนึ่ง ขอให้พี่น้องเกษตรกรและประชาชนโปรดใช้ความระมัดระวังในการใช้งานด้านธุรกรรมต่าง ๆ ผ่านสมาร์ทโฟนและระบบดิจิทัล เนื่องจากปัจจุบันเกิดกรณีผู้ไม่หวังดีใช้ช่องทางออนไลน์เพื่อขโมยข้อมูลส่วนบุคคลของท่านบ่อยครั้งมากขึ้น ซึ่งทําให้เกิดความเสียหายได้ หากพบเห็นการกระทําที่ไม่น่าไว้วางใจหรือแอบอ้างใช้ตราสัญลักษณ์ของ ธ.ก.ส. สามารถแจ้งได้ที่ Call Center 02 555 0555
ทั้งนี้ โครงการสนับสนุนสินเชื่อฉุกเฉินสําหรับผู้ได้รับผลกระทบจากไวรัสโควิด-19 ได้สิ้นสุดระยะเวลาดําเนินการแล้ว หากท่านสนใจผลิตภัณฑ์สินเชื่อของธนาคารสามารถติดต่อสอบถามได้ที่ ธ.ก.ส. ทุกสาขาทั่วประเทศหรือค้นหาได้ที่ เว็บไซต์ www.baac.or.th
รัฐบาลไทย-ข่าวทำเนียบรัฐบาล-บีโอไอร่วมหารือส่งเสริม Startup
วันพุธที่ 6 มกราคม 2564
บีโอไอร่วมหารือส่งเสริม Startup
นายนฤตม์ เทอดสถีรศักดิ์ รองเลขาธิการบีโอไอ พร้อมคณะร่วมหารือกับนายกสมาคมผู้ประกอบธุรกิจเงินร่วมลงทุน (Thai Venture Capital) และ CEO บริษัท InnoSpace (ประเทศไทย) จํากัด
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ(ที่3จากซ้าย) พร้อมคณะ ร่วมหารือกับนายกสมาคมผู้ประกอบธุรกิจเงินร่วมลงทุน (Thai Venture Capital)และCEOบริษัทInnoSpace(ประเทศไทย) จํากัด เพื่อสร้างความร่วมมือในการส่งเสริมกลุ่มวิสาหกิจเริ่มต้น (Startup)ของไทย ณ สํานักงานบีโอไอ ถนนวิภาวดีรังสิต เมื่อเร็วๆนี้
รัฐบาลไทย-ข่าวทำเนียบรัฐบาล-กรมการจัดหางาน เตรียมพร้อมให้ความช่วยเหลือ ผู้พ้นโทษที่ผ่านการอบรมโครงการพระราชทานในพระบาทสมเด็จพระวชิรเกล้าเจ้าอยู่หัว “โคกหนองนาแห่งน้ำใจและความหวังกรมราชทัณฑ์”
วันพุธที่ 6 มกราคม 2564
กรมการจัดหางาน เตรียมพร้อมให้ความช่วยเหลือ ผู้พ้นโทษที่ผ่านการอบรมโครงการพระราชทานในพระบาทสมเด็จพระวชิรเกล้าเจ้าอยู่หัว “โคกหนองนาแห่งน้ําใจและความหวังกรมราชทัณฑ์”
กรมการจัดหางาน บูรณาการการทํางานร่วมกับกรมราชทัณฑ์ เตรียมพร้อมช่วยเหลือส่งเสริมการมีงานทํา/การประกอบอาชีพแก่ผู้ที่ได้รับพระราชทานอภัยโทษ และอภัยโทษลดโทษปล่อยตัว พ.ศ. 2563
ซึ่งผ่านการอบรมโครงการพระราชทานในพระบาทสมเด็จพระวชิรเกล้าเจ้าอยู่หัว “โคกหนองนาแห่งน้ําใจและความหวังกรมราชทัณฑ์” ที่ประสงค์จะหางานทํา
นายสุชาติ พรชัยวิเศษกุล อธิบดีกรมการจัดหางาน เปิดเผยว่า ได้รับการประสานจากกรมราชทัณฑ์ กระทรวงยุติธรรม ขอให้เตรียมการช่วยเหลือผู้ที่ได้รับพระราชทานอภัยโทษ และอภัยโทษลดโทษปล่อยตัว พ.ศ. 2563 ที่อาจจะติดต่อขอรับความช่วยเหลือ ซึ่งล่าสุดได้สั่งการสํานักงานจัดหางานจังหวัดทุกจังหวัด และสํานักงานจัดหางานกรุงเทพมหานครพื้นที่ที่เกี่ยวข้อง เตรียมความพร้อมแล้ว ที่ผ่านมากรมการจัดหางาน มีการจัดกิจกรรมส่งเสริมการมีงานทําโดยการจัดสาธิต การฝึกทักษะอาชีพอิสระระยะสั้นแก่ผู้ต้องขังก่อนพ้นโทษ จัดวิทยากรบรรยายให้ความรู้ แนะแนวอาชีพ ให้ข้อมูลข่าวสารตลาดแรงงาน ให้คําปรึกษา แนะนําการประกอบอาชีพอิสระ ได้แก่ การหาทําเล การคํานวณ การหาแหล่งเงินทุน และบริหารจัดการ รับลงทะเบียนและบริการจัดหางานให้แก่ผู้พ้นโทษที่ประสงค์จะหางานทํา โดยมีการประสานงานข้อมูลกับศูนย์ประสานงานและส่งเสริมการมีงานทํา (CARE : Center for Assistance to Reintegration and Employment) ของกรมราชทัณฑ์
ทั้งนี้ กรมการจัดหางานเป็นหน่วยงานที่มีภารกิจในการให้บริการแนะแนวและส่งเสริมการมีงานทําให้กับประชาชนทุกกลุ่ม รวมทั้ง กลุ่มเด็กและเยาวชนในสถานพินิจ ผู้ถูกคุมประพฤติและผู้ต้องขัง เพื่อเตรียมความพร้อมเข้าสู่ตลาดแรงงานให้กลุ่มเป้าหมายได้รู้จักตนเอง รู้จักอาชีพ รู้แหล่งฝึกอาชีพ รู้ทิศทางตลาดแรงงาน ทั้งสามารถวางแผนการเลือกประกอบอาชีพ/เลือกศึกษาต่อได้อย่างถูกต้องและเหมาะสม และหรือได้รับการส่งเสริมให้มีงานทํา มีรายได้ หรือได้รับการพัฒนาทักษะฝีมือระหว่างถูกคุมขัง เพื่อให้โอกาสบุคคลเหล่านั้นกลับประพฤติตนเป็นพลเมืองดี มีหลักประกันความมั่นคงปลอดภัยของสังคม ส่งผลให้มีคุณภาพชีวิตที่ดีอันจะเป็นคุณประโยชน์แก่ประเทศชาติสืบไป
“สําหรับผู้ที่สนใจโครงการและกิจกรรมแนะแนวอาชีพและส่งเสริมอาชีพ สามารถหาข้อมูลเพิ่มเติมได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew หรือติดต่อขอรับบริการได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กระทรวงทรัพยากรฯ ฝ่าวิกฤตประชุม Video Conference มอบแนวทางปฏิบัติงานปี 2564 ให้แก่ ทสจ.และ สสภ. ย้ำ ป้องกันและแก้ไขปัญหาความเดือดร้อนของประชาชน
วันพุธที่ 6 มกราคม 2564
กระทรวงทรัพยากรฯ ฝ่าวิกฤตประชุม Video Conference มอบแนวทางปฏิบัติงานปี 2564 ให้แก่ ทสจ.และ สสภ. ย้ํา ป้องกันและแก้ไขปัญหาความเดือดร้อนของประชาชน
กระทรวงทรัพยากรฯ ฝ่าวิกฤตประชุม Video Conference มอบแนวทางปฏิบัติงานปี 2564 ให้แก่ ทสจ.และ สสภ. ย้ํา ป้องกันและแก้ไขปัญหาความเดือดร้อนของประชาชน
กระทรวงทรัพยากรฯ ฝ่าวิกฤตประชุม Video Conference มอบแนวทางปฏิบัติงานปี 2564ให้แก่ ทสจ.และ สสภ. ย้ํา ป้องกันและแก้ไขปัญหาความเดือดร้อนของประชาชน
วันนี้ (6 มกราคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ประชุม Video Conference มอบแนวทางปฏิบัติงานปี 2564 ให้แก่สํานักงานทรัพยากรธรรมชาติและสิ่งแวดล้อมจังหวัด 76 จังหวัด และสํานักงานสิ่งแวดล้อมภาคที่ 1 – 16 โดยมีรองปลัดกระทรวงฯ และผู้ตรวจราชการกระทรวงฯ ร่วมประชุมฯ ณ ห้องประชุม ชั้น 17 อาคารกระทรวงทรัพยากรธรรมชาติและสิ่งแวดล้อม
โอกาสนี้ รมว.ทส. ได้กล่าวขอบคุณทุกท่านที่ร่วมกันขับเคลื่อน ให้การดําเนินงานของกระทรวงฯ ในปีที่ผ่านมาได้รับการยอมรับจากประชาชน และในปี 2564 ขอเป็นกําลังใจให้ทุกท่านเพิ่มความเข้มข้นในการปฏิบัติงานด้วยความซื่อสัตย์ สุจริต อดทน ขยันหมั่นเพียร ปฏิบัติงานในเชิงรุก ยกระดับการบริหารจัดการทรัพยากรธรรมชาติและสิ่งแวดล้อมในทุกระดับ ทุกมิติ และให้มีการประเมินคุณภาพการดําเนินงาน ภายใต้นโยบาย ทส. ยกกําลัง 2 บวก 4 ทั้งนี้ เพื่อปกป้อง และแก้ไขปัญหาความเดือดร้อนของประชาชน ในด้านทรัพยากรธรรมชาติและสิ่งแวดล้อม เป็นสําคัญ
พร้อมเน้นย้ําให้สํานักงานทรัพยากรธรรมชาติและสิ่งแวดล้อม และสํานักงานสิ่งแวดล้อมภาค ปฏิบัติตามมาตรการของศูนย์บริหารสถานการณ์โควิด-19 (ศบค.) ของแต่ละจังหวัด รวมถึงประกาศของกระทรวงทรัพยากรธรรมชาติและสิ่งแวดล้อม โดยเคร่งครัด และขอให้กําหนดแนวทางการปฏิบัติงานที่บ้าน (Work from Home) หรือการเหลื่อมเวลาการปฏิบัติงานให้ชัดเจน เพื่อรักษาสมรรถนะและเป้าหมายการทํางานให้ได้ตามแผนงานอย่างมีประสิทธิภาพเช่นเดิม
สําหรับการขับเคลื่อนงานของกระทรวงทรัพยากรธรรมชาติและสิ่งแวดล้อม ภายใต้นโยบาย ทส. ยกกําลัง 2 บวก 4 รมว.ทส. ได้มอบนโยบายให้สํานักงานทรัพยากรธรรมชาติและสิ่งแวดล้อมจังหวัด 76 จังหวัด และสํานักงานสิ่งแวดล้อมภาคที่ 1 – 16 เป็นหน่วยงานหลักในการประสานงานกับทุกภาคส่วนโดยเฉพาะในระดับพื้นที่ เพื่อให้การทํางานมีประสิทธิภาพสูงสุด อีกทั้งให้จัดทําแผนการปฏิบัติงานโดยมีเป้าหมายการดําเนินงานที่ชัดเจน ตลอดจนสร้างการรับรู้ไปสู่ประชาชนให้เกิดความเข้าใจที่ถูกต้อง ซึ่งงานสําคัญที่ต้องเร่งดําเนินการในปี 2564 มีดังนี้
1. การจัดที่ดินทํากินให้กับชุมชน เป้าหมาย 53 พื้นที่ 31 จังหวัด 374,047 ไร่
2. การปลูกป่า เป้าหมาย 4 แสนไร่ การสร้างฝาย เป้าหมาย 9,699 แห่ง การจัดการระบบกระจายน้ํา : พื้นที่ป่าต้นน้ํา เป้าหมาย 10 โครงการ
3. การแก้ไขปัญหาไฟป่า หมอกควัน และ PM 2.5 เป้าหมายลดการเกิดลงร้อยละ 20
4. การจัดการน้ําเสีย และขยะในภาวการณ์ระบาด COVID – 19 ให้ทําความเข้าใจกับประชาชน
และลดความเสี่ยงของประชาชน
5. สถานการณ์ภัยแล้ง ให้ติดตามสถานการณ์และประสานความพร้อม/การช่วยเหลือกับหน่วยงานต่าง ๆ ในสังกัดกระทรวงฯ และหน่วยงานภายนอก ทุกวัน
6. ด้านงบประมาณ ให้เร่งรัดการดําเนินการ ปี 2564 ให้ทันท่วงที พร้อมจัดลําดับความสําคัญของงานในการเตรียมเสนอของบประมาณ ปี 2565
รัฐบาลไทย-ข่าวทำเนียบรัฐบาล-เกษตรกรได้เฮ ! “เฉลิมชัย” ฉับไวสั่งเตรียมพร้อมเยียวยาเกษตรกรกว่า 7 ล้านราย
วันพุธที่ 6 มกราคม 2564
เกษตรกรได้เฮ ! “เฉลิมชัย” ฉับไวสั่งเตรียมพร้อมเยียวยาเกษตรกรกว่า 7 ล้านราย
เกษตรกรได้เฮ ! “เฉลิมชัย” ฉับไวสั่งเตรียมพร้อมเยียวยาเกษตรกรกว่า 7 ล้านราย ใช้ฐานข้อมูลบิ๊กดาต้า เน้นรวดเร็วครอบคลุมถูกต้อง หลังนายกฯ ประกาศจะช่วยเหลือประชาชนจากผลกระทบโควิด19
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ (6 ม.ค.) ว่า หลังจากพลเอกประยุทธ์ จันทร์โอชา นายกรัฐมนตรีฯ แถลงภายหลังการประชุมคณะรัฐมนตรี (ครม.) เมื่อวันที่ 5 ม.ค. ที่ผ่านมาเรื่องการเยียวยาประชาชนที่ได้รับผลกระทบจากโควิด19 โดยมอบหมายให้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในฐานะหัวหน้าทีมเศรษฐกิจและกระทรวงการคลัง สํานักงบประมาณ สภาพัฒน์ดูแลผลกระทบที่เกิดขึ้นในสองเดือนนี้ นั้น ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้นายทองเปลว กองจันทร์ ปลัดกระทรวงเกษตรฯ เตรียมความพร้อมในการเยียวยาเกษตรกรเพื่อความรวดเร็วทันทีที่มีความชัดเจนว่ารัฐบาลจะเยียวยาอย่างไร ทั้งนี้ มอบหมายให้สํานักงานเศรษฐกิจการเกษตร (สศก.)ในฐานะนายทะเบียนตรวจสอบรายชื่อเกษตรกรที่เคยขึ้นทะเบียนในโครงการเยียวยาเมื่อปีที่แล้ว ซึ่งเกษตรกรเกือบ 8 ล้านรายได้รับเงินเยียวยารายละ 15,000 บาท โดยโอนเงินเข้าบัญชีเกษตรกรโดยตรงเดือนละ 5,000 บาท เป็นเวลา 3 เดือน ระหว่างเดือน มิ.ย - ส.ค. โดยรัฐมนตรีเกษตรฯ ยังมอบนโยบายให้เกษตรกรรายใหม่และที่ตกหล่นสามารถลงทะเบียนได้ครบถ้วนโดยต้องครอบคลุมไม่ทิ้งใครไว้ข้างหลังและทุกขั้นตอนต้องตรวจสอบความถูกต้อง
สําหรับโครงการช่วยเหลือเกษตรกรที่ได้รับผลกระทบจากการระบาดของโควิด19 ในปี 2563 สศก. ในฐานะนายทะเบียนจัดส่งรายชื่อเกษตรกรที่ขึ้นทะเบียนและได้ตรวจสอบแล้ว ให้ ธ.ก.ส. โอนเงินเข้าบัญชีเกษตรกรช่วยบรรเทาความเดือดร้อนของเกษตรกรกว่า 1 แสนล้านบาท ซึ่งประกอบไปด้วย เกษตรกรกลุ่มพืช กลุ่มปศุสัตว์ กลุ่มประมง กลุ่มหม่อนไหม กลุ่มชาวไร่อ้อย และกลุ่มชาวไร่ยาสูบ โดย 2 กลุ่มหลังขึ้นทะเบียนกับกระทรวงอุตสาหกรรมและกระทรวงการคลังตามลําดับโดยส่งทะเบียนเกษตรกรผ่าน สศก. ก่อนส่งให้ ธกส. โอนตรงให้เกษตรกร
นายอลงกรณ์ กล่าวว่า กระทรวงเกษตรฯ โดยนโยบายเทคโนโลยีเกษตร 4.0 ของ ดร.เฉลิมชัย ศรีอ่อน รมว.เกษตรฯ ได้พัฒนาปฏิรูปการบริหารและการบริการด้วยเทคโนโลยี เช่น จัดตั้งศูนย์ข้อมูลเกษตรแห่งชาติ มีบิ๊กดาต้าทําให้มีฐานข้อมูลเกษตรกร พร้อมดําเนินการในทุกภารกิจโดยเฉพาะการเยียวยาเกษตรกรกลางปีที่แล้วสามารถส่งฐานข้อมูลเกษตรกรให้ ธกส. ภายใน 5 วันทําการหลังจากคณะรัฐมนตรีมีมติเยียวยาเกษตรกร โดยรัฐมนตรีเกษตรฯ มีความห่วงใยเกษตรกรอย่างมากจากผลกระทบโควิด19 และย้ําให้ช่วยเหลือเยียวยาถึงมือเกษตรกรให้เร็วที่สุด
รัฐบาลไทย-ข่าวทำเนียบรัฐบาล-อุณหภูมิลดอีก! สธ.แนะรักษาร่างกายให้อบอุ่น ป้องกันเจ็บป่วย ห่วงแยกอาการจากโควิด 19 ได้ยาก
วันศุกร์ที่ 8 มกราคม 2564
อุณหภูมิลดอีก! สธ.แนะรักษาร่างกายให้อบอุ่น ป้องกันเจ็บป่วย ห่วงแยกอาการจากโควิด 19 ได้ยาก
ปลัดกระทรวงสาธารณสุข ห่วงอากาศเย็นลง อาจเจ็บป่วยง่ายขึ้น โดยเฉพาะโรคทางเดินหายใจ ทําให้แยกอาการจากโรคโควิด 19 ได้ยาก แนะสวมหน้ากาก ล้างมือ เว้นระยะห่าง ช่วยป้องกันโรค และดูแลสุขภาพให้อบอุ่นแข็งแรง คนมีโรคประจําตัวพกยาตลอดเวลา
วันนี้ (8 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ในช่วงวันที่ 8-12 มกราคม 2564 กรมอุตุนิยมวิทยาประกาศเตือนประเทศไทยจะมีอากาศหนาวเย็นลง อุณหภูมิลดลง 5-7 องศาเซลเซียส โดยเฉพาะภาคตะวันเฉียงเหนือ ภาคเหนือ อากาศที่หนาวเย็นลงและแห้ง อาจทําให้ประชาชนเจ็บป่วยได้ง่าย โดยเฉพาะในเด็ก ผู้สูงอายุ สตรีมีครรภ์ ผู้ป่วยโรคเรื้อรังต่างๆ และผู้ป่วยโรคหอบหืด หรือมีภาวะหลอดลมอักเสบ หากเจ็บป่วยจะมีอาการรุนแรงมากกว่ากลุ่มอื่นๆ อาจมีอาการรุนแรง หายใจหอบเหนื่อย หายใจไม่อิ่ม หรือหายใจมีเสียงหวีดจากภาวะหลอดลมตีบได้ จึงขอให้ผู้ป่วยโรคเรื้อรังพกยาประจําตัวติดไว้เสมอ
สําหรับประชาชนทั่วไป ขอให้รักษาสุขภาพร่างกายให้แข็งแรง ทําร่างกายให้อบอุ่นอยู่เสมอ เพื่อป้องกันการเจ็บป่วยด้วยโรคทางเดินหายใจ ซึ่งในเดือนมกราคม – กุมภาพันธ์ 2563 เป็นช่วงที่มีอากาศหนาวเย็น พบผู้ป่วยไข้หวัดใหญ่สูงถึง 85,108 ราย คิดเป็นร้อยละ 70 ของผู้ป่วยทั้งปีที่มี 120,726 ราย เสียชีวิต 3 ราย อีกทั้งขณะนี้ประเทศไทยยังเผชิญกับสถานการณ์โรคโควิด 19 การเจ็บป่วยโรคทางเดินหายใจอาจทําให้แยกอาการจากโรคโควิด 19 ได้ยาก ต้องตรวจทางห้องปฏิบัติการเท่านั้น สิ่งสําคัญคือ ขอให้ประชาชนยังคงสวมหน้ากากผ้าที่สะอาดหรือหน้ากากอนามัยตลอดเวลา ล้างมือบ่อยๆ เว้นระยะห่าง สามารถช่วยป้องกันโรคโควิด 19 และโรคทางเดินหายใจอื่นๆ ได้ และดูแลสุขภาพร่างกายให้แข็งแรง โดยรับประทานอาหารที่มีประโยชน์ หลากหลาย ดื่มน้ําให้เพียงพอเพื่อเพิ่มความชุ่มชื้นแก่ผิว นอนหลับพักผ่อนให้เพียง งดดื่มสุราหรือเครื่องดื่มแอลกอฮอล์ เพราะไม่ได้ช่วยให้ร่างกายอบอุ่น แต่เป็นปัจจัยเสริมให้เสี่ยงต่อการเสียชีวิตจากอากาศหนาวเย็นได้
******************************* 8 มกราคม 2564
รัฐบาลไทย-ข่าวทำเนียบรัฐบาล-ปรับเงื่อนไขโครงการ “จ้างงานเด็กจบใหม่” ขยายถึงสิ้นปี 64
วันศุกร์ที่ 8 มกราคม 2564
ปรับเงื่อนไขโครงการ “จ้างงานเด็กจบใหม่” ขยายถึงสิ้นปี 64
วันศุกร์ที่ 8 มกราคม 2564
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบปรับเงื่อนไขโครงการจ้างงานเด็กจบใหม่โดยภาครัฐและเอกชน หรือ Co-Payment เพื่อช่วยเหลือนักศึกษาที่ไม่สามารถเข้าโครงการได้และหลายคนได้รับผลกระทบจากการแพร่ระบาดของโรคโควิด-19 ต้องออกจากงาน จากเดิมที่ต้องเป็นนักศึกษาจบใหม่ไม่อยู่ในระบบประกันสังคม และจบการศึกษาปี 2562 เป็นไม่จํากัดว่าอยู่ในระบบประกันสังคมหรือไม่ และมีอายุไม่เกิน 25 ปี หากเกิน 25 ปี ต้องจบการศึกษาหลังปี 2562 และให้นายจ้าง จ่ายค่าจ้างตามอัตราค่าจ้างขั้นต่ําของจังหวัด โดยรัฐบาลอุดหนุนเงินเดือน ไม่เกินร้อยละ 50 ต่อคนต่อเดือน พร้อมขยายเวลาโครงการจนถึง 31 ธ.ค. 64 เพื่อจ้างงานต่อเนื่องครบ 1 ปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีชม ส.ค.ส. จากเยาวชน ที่ส่งถึงนายกรัฐมนตรีในโอกาสปีใหม่ 2564 และวันเด็กแห่งชาติ อวย พรให้เด็กทุกคนมีความสุขในวันเด็กและตลอดไป ให้ประสบความสำเร็จทุกอย่าง
วันศุกร์ที่ 8 มกราคม 2564
นายกรัฐมนตรีชม ส.ค.ส. จากเยาวชน ที่ส่งถึงนายกรัฐมนตรีในโอกาสปีใหม่ 2564 และวันเด็กแห่งชาติ อวย พรให้เด็กทุกคนมีความสุขในวันเด็กและตลอดไป ให้ประสบความสําเร็จทุกอย่าง
พลเอก ประยุทธ์ จันทร์โอชา นายกรัฐมนตรี ชม ส.ค.ส. จากเยาวชน ที่ส่งถึงนายกรัฐมนตรีในโอกาสปีใหม่ 2564 และวันเด็กแห่งชาติ อวยพรให้เด็กทุกคนมีความสุขในวันเด็กและตลอดไป ให้ประสบความสําเร็จทุกอย่าง
วันนี้ (8 ม.ค.64) ณ ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชม ส.ค.ส. ของเด็กและเยาวชนจากทั่วประเทศที่ส่งถึงนายกรัฐมนตรี เนื่องในโอกาสปีใหม่ 2564 และวันเด็กแห่งชาติ โดยเด็กและเยาวชนได้เขียนข้อความอวยพรและให้กําลังใจนายกรัฐมนตรีในการทํางานด้วย เช่น “สู้ ๆ นะคะ ลุงตู่” และมีการเขียนความในใจถึงนายกรัฐมนตรี เช่น “นายกเป็นคนดี และนายกดูแลประชาชนได้ดีมากค่ะ หนูประทับใจในตัวลุงตู่มาก หนูรักนายก” เป็นต้น
พร้อมกันนี้ นายกรัฐมนตรี กล่าวรู้สึกเสียดายที่ปีนี้จัดงานวันเด็กไม่ได้ ซึ่ง ส.ค.ส.ที่เด็ก ๆ ส่งมา น่าชื่นใจ นายกฯ ก็ได้ส่งกลับไปให้เด็ก ๆ ด้วยเหมือนกัน โดยวันพรุ่งนี้จะมีการถ่ายทอดงานวันเด็กที่นายกรัฐมนตรีได้พูดคุยกับเด็ก ๆ ผ่านสถานีโทรทัศน์ช่องต่าง ๆ ซึ่งเด็กทุกคนคืออนาคตของชาติ ในวันหน้าจะเป็นเยาวชน แล้วเข้าสู่วัยแรงงาน เมื่อจบการศึกษาก็จะมีงานทํา จะเป็นอนาคตที่ดูแลพ่อแม่ พี่น้อง และครอบครัวต่อไป โอกาสนี้ นายกรัฐมนตรีกล่าวอวยพรให้เด็ก ๆ ทุกคนมีความสุขในวันเด็กและตลอดไป ให้ประสบความสําเร็จทุกอย่าง
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดกิจกรรมวันเด็กทำเนียบรัฐบาลแบบ New Normal “ลุงตู่” นำตัวแทนเด็กเยี่ยมชมห้องทำงาน พร้อมพูดคุยกับเยาวชน เสาร์ 9  ม.ค. นี้
วันศุกร์ที่ 8 มกราคม 2564
เปิดกิจกรรมวันเด็กทําเนียบรัฐบาลแบบ New Normal “ลุงตู่” นําตัวแทนเด็กเยี่ยมชมห้องทํางาน พร้อมพูดคุยกับเยาวชน เสาร์ 9  ม.ค. นี้
เปิดกิจกรรมวันเด็กทําเนียบรัฐบาลแบบ New Normal “ลุงตู่” นําตัวแทนเด็กเยี่ยมชมห้องทํางาน พร้อมพูดคุยกับเยาวชน เสาร์ 9  มกราคม นี้
นายอนุชา บูรพชัยศรี โฆษกประจําสํานักนายกรัฐมนตรี เผยการจัดงานวันเด็กแห่งชาติประจําปี 2564 ณ ทําเนียบรัฐบาล ในปีนี้ จัดรูปแบบ “New Normal” เนื่องจากสถานการณ์การแพร่ระบาดของโรคติดเชื้อไวรัสโควิด-19 และให้สอดคล้องกับมาตรการของศูนย์บริหารสถานการณ์โควิด-19 (ศบค. ) โดยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเปิดห้องทํางานพร้อมนํา “หลานๆ” ซึ่งเป็นตัวแทนเด็กเยี่ยมชมห้องทํางาน พร้อมพานั่ง “เก้าอี้นายกฯ” ด้วยตนเอง ณ ตึกไทยคู่ฟ้า ทําเนียบรัฐบาล จากนั้นจะร่วมสนทนากับตัวแทนเยาวชน แลกเปลี่ยนความคิดเห็นเกี่ยวกับนโยบายส่งเสริมและพัฒนาเยาวชนของรัฐบาล รวมทั้งประเด็นอื่นๆ ที่อยู่ในความสนใจด้วย โดยเผยแพร่ผ่านสถานีวิทยุโทรทัศน์แห่งประเทศไทย (NBT) และสื่อออนไลน์ของกรมประชาสัมพันธ์ ในวันเสาร์ที่ 9 มกราคม 2564 ระหว่างเวลา 10.00-11.30 น.
โฆษกประจําสํานักนายกรัฐมนตรีเปิดเผยอีกว่า นอกจากช่วงเวลา “นายกรัฐมนตรีพูดคุยกับเยาวชน” แล้ว ยังมีสาระเกี่ยวกับงานวันเด็กที่น่าสนใจ อาทิ การนําเสนอคลิปแสดงศักยภาพและความสามารถของเยาวชนที่หลากหลาย ภายใต้ แนวคิด “The Future is You” และ “From all walks of life” การบรรเลงเพลงโดยวง Thai Youth Orchestra สารคดีเฉลิมพระเกียรติพระบาทสมเด็จพระเจ้าอยู่หัว (รัชกาลที่ 10) ภาพยนตร์สั้นเฉลิมพระเกียรติเกี่ยวกับโครงการพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นิทานคุณธรรม การ์ตูนชุดสังวรธรรม รวมทั้งผลงานของกระทรวงและหน่วยงานต่างๆ สําหรับของขวัญวันเด็ก สํานักเลขาธิการนายกรัฐมนตรีจะได้กระจายส่งมอบให้กับเด็กและเยาวชนทั้งในพื้นที่กรุงเทพมหานครและต่างๆจังหวัด ในนามของขวัญวันเด็กจากนายกรัฐมนตรีด้วย
“ท่านนายกรัฐมนตรีมีความตั้งใจที่จะร่วมในรายการ “นายกรัฐมนตรีพูดคุยกับเยาวชน” ซึ่งจะเป็นพื้นที่เปิดและเวทีสําหรับน้องๆ ผู้แทนเยาวชน ที่จะร่วมแลกเปลี่ยนความคิดเห็นกับในประเด็นที่อยู่ในความสนใจของสังคม เพราะนายกรัฐมนตรีเชื่อในพลังของเยาวชนที่เป็นกําลังสําคัญในการขับเคลื่อนยุทธศาสตร์ชาติและการปฏิรูปประเทศ รวมทั้งจะเผยถึงแนวคิดสําคัญของคําขวัญวันเด็กปี 2564 “เด็กไทยวิถีใหม่ รวมไทยสร้างชาติ ด้วยภักดี มีคุณธรรม” โฆษกรัฐบาลกล่าว
.....................